rejauldu/bengali-wikipedia huggingface dataset:
থাম্ব|বুফো পেরিগ্লেন্স, একটি উভচর প্রাণী উভচর (amphibians) এবং সরীসৃপ প্রাণীদের নিয়ে কাজ করেন এমন বিজ্ঞানীদের বলা হয় হারপেটোলজিস্ট,http://www.dw.com/bn/ঘানায়-ব্যাঙ-বাঁচানোর-অনন্য-এক-উদ্যোগ/a-19484649 আর প্রাণি বিজ্ঞানের যে শাখায় এসব প্রাণীদের নিয়ে আলোচনা করা হয় তাকে হারপেটোলজি বলে। উভচর প্রাণীদের মধ্যে ব্যাঙ, স্যালামাণ্ডার, গোসাপ, ও সিসিলিয়ান (জিমনোফোনা), এবং সরিসৃপদের মধ্যে সাপ, গিরগিটি, এম্ফিসবিনিডাই, কচ্ছপ, কুমির, এবং টুয়টারা এ শাখার আলোচ্য বিষয়।  বর্তমানে এ শাখায় প্রায় ৬৭০০-এরও উপরে বিভিন্ন প্রজাতির উভচর  ও ৯০০০-এর উপরে সরীসৃপ প্রাণী রয়েছে।   এ বিষয়ের প্রতি প্রচন্ড আগ্রহ থেকে যারা বিভিন্ন প্রজাতির সরীসৃপ অথবা উভচর প্রাণী সংগ্রহে রাখেন তাদেরকে ইংরেজিতে 'হারপার' (herpers) বলে। এটি উভচর ও সরীসৃপে প্রাণীর একটি ইংরেজি আঞ্চলিক ভাষাযর শব্দ।   বু্ৎপত্তি  'হারপেটোলজি' শব্দটি এসেছে গ্রীক শব্দ ἑρπετόν (উচ্চারন: eːɾpetόn, ইংরেজি: herpeton, অর্থ: লতানো পশু) ও -λογία (উচ্চারন: -λοɡίa, ইংরেজি: -logia, অর্থ: লতানো পশু) থেকে।   'হারপার' হচ্ছে উভচর ও সরিসৃপ প্রাণীর একটি আঞ্চলিক ইংরেজি শব্দ, যা কিনা 'হারপারটাইল' শব্দ থেকে এসেছে। কার্ল লিনিয়াস তার প্রাণী শ্রেণিবিন্যাসে এ দুইপ্রকার প্রাণীদের একই শ্রেনীতে দলভূক্ত করেন।   পাঠ্য  যদিও বর্তমানে বিভিন্ন স্কুল-কলেজে স্নাতক (এমন কি স্নাতকোত্তর) পর্যায়ের ছাত্র-ছাত্রীরা এটাকে একটি একক পাঠ্য বিষয় হিসেবে নিয়ে পড়াশোনা করতে পারেনা, তবে জীব বিজ্ঞানে এটাকে একটি মৌলিক বিষয় হিসেবে নিতে পারে। প্রাণী বিজ্ঞানে অর্জিত প্রায় সবটুকু জ্ঞান এ বিষয়ের উপর প্রয়োগ করা যায়।   পেশা  পেশা হিসেবে হারপেটোলজি কেবল গবেষণা ক্ষেত্রেই সীমাবদ্ধ নয়—এখন শিক্ষা ও জরিপ, প্রাণিবিদ্যাবিষয়ক কর্মী, জাদুঘরের কর্মী ও মহাবিদ্যালয়ে শিক্ষক হিসেবেও কাজ করা যায়।   তথ্যসূত্র   বিষয়শ্রেণী:প্রাণিবিজ্ঞানের উপক্ষেত্র
thumb| শ্বেত চালওয়ান পদ্ধতিতে তৈরি সরপেঁচ(পাগড়ির গহনা) শ্বেত চালওয়ান হল একধরনের বিশেষ সাদা স্বচ্ছ মীনা বা এনামেল যা গয়না শিল্পে অলংকার প্রস্তুত করার সময় ব্যবহার করা হয়। কোন অলংকার বা জহরত প্রস্তুত করার সময় যে মুল্যবান পাথর তাতে ব্যবহার করা হয় সেই পাথরকে এক কঠিন স্বচ্ছ আবরন দিয়ে ঢেকে রাখা হয় যাকে শ্বেত চালওয়ান বলা হয়।  শ্বেত চালওয়ান সাধারণত কোনো গয়নার পৃষ্ঠভাগে ব্যবহার হয়। গয়নার মধ্যে বিভিন্ন রত্ন, বিশেষ করে চুনি বা পান্নার রং -এর পার্থক্য এবং বৈচিত্র যাতে ভালোভাবে পরিলক্ষিত হয় তাই গয়নার পৃষ্ঠভাগে একটি সাদা আস্তর তৈরী করা হয় যাতে শ্বেত চালওয়ান -এর মীনাকারী ব্যবহার হয়।  মীনাকারীর পদ্ধতি শ্বেত চালওয়ান একধরনের মীনাকারীর কৌশল যা অলংকার শিল্পে ব্যবহার হয়। এই বিশেষ পদ্ধতির মীনাকারী গয়নার সৌন্দর্য বর্ধন করতে সহায়ক। মীনাকারীর এই কৌশলে একটি গয়নার নকশার পৃষ্ঠভাগে ও চারপাশে অস্বচ্ছ সাদা পদার্থের প্রলেপ দেওয়া হয় এবং তাকে ঠান্ডা হ্তে দেওয়া হয়। ঠাণ্ডা হওয়ার পর এই স্বচ্ছ পদার্থ নকশার চারপাশে শক্ত আবরণ তৈরি হয় এবং তার আকার ধারণ করে, এরপর সেই আবরনের উপর বিভিন্ন পাথর বসিয়ে গয়না প্রস্তুত করা হয়।  এই পদ্ধতিতে প্রস্তুত গয়নাতে বিভিন্ন আকৃতি ও রং -এর পাথর ব্যবহার হয় এবং মীনাকারীর এই বিশেষ কৌশল গয়নাতে ব্যবহৃত বিভিন্ন মুল্যবান পাথরের সৌন্দর্য ও বৈচিত্র ফুটিয়ে তুলতে সহায়ক। এই পদ্ধতিতে প্রস্তুত গয়না অত্যন্ত জমকালো ও দৃষ্টিনন্দন হয়।  তথ্যসূত্র  বিষয়শ্রেণী:ভারতের অলঙ্কার
thumb|360px|চিত্রে একটি ত্রিভুজ দেওয়া হল যার বাহুগুলো কালো কালিতে আঁকা হয়েছে। সংশ্লিষ্ট ত্রিভুজটির অভ্যন্তরে নীল বিন্দুটি এর লম্বকেন্দ্র, লাল বিন্দুটি এর ভরকেন্দ্র এবং হলুদ বৃত্তটি লম্ব-ভর চাকতি।  কোন বিষম বাহু ত্রিভুজের লম্ব-ভর বৃত্ত হল এমনই একটি বৃত্ত যেখানে ত্রিভুজটির লম্বকেন্দ্র ও ভরকেন্দ্র দুটি উক্ত বৃত্তের কোন একটি ব্যাসের দু'প্রান্তে অবস্থান করে। এছাড়াও ত্রিভুজটির পরিকেন্দ্রও উক্ত বৃত্তের বাইরে ঐ একই ব্যাসের বর্ধিতাংশের উপর থাকবে। অধিকন্তু ত্রিভুজটির নয়-বিন্দুর কেন্দ্র ঐ ব্যাসের উপর অবস্থান করে। লম্ব-ভর বৃত্তটির ব্যাস অয়লার রেখার একটি উপসেট।  অস্ট্রেলিয়ার গণিতবিদ অ্যান্ড্রু গুইন্যান্ড (১৯১২-৮৭) ১৯৮৪ সালে দেখান যে, ত্রিভুজের অন্তঃকেন্দ্র অবশ্যই লম্ব-ভর বৃত্তের অভ্যন্তরে বিদ্যমান তবে এটি কখনোই নব-বিন্দুর কেন্দ্রের সাথে মিলিত হবে না।.... .     অধিকন্তু ফার্মাট বিন্দু, গর্গন বিন্দু এবং সীমেডিয়ান বিন্দু খোলা লম্ব-ভর চাকতির অভ্যন্তরে যেকোন বিন্দুতে অবস্থান করতে পারে যেখানে এটি তার নিজস্ব কেন্দ্রকে ভেদ করে। অপরদিকে মিটনপাঙক্ট কেন্দ্রটি অন্য কোন খোলা লম্ব-ভর চাকতির অভ্যন্তরে যেকোন বিন্দুতে অবস্থান করে এবং একইভাবে দ্বিতীয় ফার্মাট বিন্দু লম্ব-ভর বৃত্তটির বাইরে যেকোন বিন্দুতে অবস্থান করতে পারে। উল্লেখ্য যে, ত্রিভুজটির বাহুগুলো পরিকেন্দ্র, ভরকেন্দ্র ও সীমেডিয়ান বিন্দুর উপর নির্ভর করে।The locations of triangle centers  Christopher J. Bradley & Geoff C. Smith; Forum Geometricorum, 6 (2006): page:  57-70.  এছাড়াও যেকোন বা যেকোন সংখ্যক ব্রোকার্ড বিন্দুর সম্ভাব্য অবস্থাসমূহের সেট খোলা লম্ব-ভর চাকতিটিকে নির্দেশ করে। সংশ্লিষ্ট ত্রিভুজটি পরিকেন্দ্র, ভরকেন্দ্র ও ব্রোকার্ড বিন্দুসমূহের অবস্থানের দ্বারা নির্ধারিত হয় এবং এ ক্ষেত্রে কখনো কখনো একটি মাত্র ব্রোকার্ড বিন্দুই যথেষ্ট।The locations of triangle centers  Christopher J. Bradley & Geoff C. Smith; Forum Geometricorum, 6 (2006): page: 71–77.  লম্ব-ভর বৃত্তের ব্যাসের বর্গ হল:  যেখানে a, b, এবং c হল ত্রিভুজের বাহুত্রয়ের দৈর্ঘ্য এবং D হল পরিবৃত্তের ব্যাস।Altshiller-Court, Nathan, College Geometry, Dover Publications, 2007 (orig. Barnes & Noble 1952).  বিশেষ দ্রষ্টব্য কোন ত্রিভুজের Orthocentroidal circle ত্রিভুজটির লম্বকেন্দ্র ও ভরকেন্দ্রের সাথে ঘনিষ্ঠভাবে সম্পর্ক যুক্ত। তাই Orthocentroidal circle এর বাংলা হিসেবে লম্ব-ভর বৃত্ত শব্দগুচ্ছ চয়ন করা হল।  তথ্যসূত্র  বিষয়শ্রেণী:জ্যামিতি বিষয়শ্রেণী:আকৃতি ও গাণিতিক ধারণা বিষয়শ্রেণী:ত্রিভুজের জন্য সংজ্ঞায়িত বৃত্ত
মুজাফফরাবাদ টাইগার্স ()  একটি পাকিস্তানি পেশাদার টি-২০ ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে প্রতিযোগিতা করে। দলটির অধিনায়ক মোহাম্মদ হাফিজ ও কোচ পাকিস্তানের সাবেক প্রথম শ্রেণীর ক্রিকেটার মোহতাশিম রশিদ। দলটি পাকিস্তান নিয়ন্ত্রিত আজাদ কাশ্মীরের মুজাফফারাবাদকে প্রতিনিধিত্ব করে, যা আজাদ কাশ্মীরের রাজধানী এবং বৃহত্তম শহর।  ইতিহাস এটি ২০২১ সালে কাশ্মীর প্রিমিয়ার লীগের উদ্বোধনী সংস্করণের মাধ্যমে চালু হয়। দলটির অধিনায়ক মোহাম্মদ হাফিজ। তারা কেপিএলের প্রথম মৌসুমে ফাইনালে উঠে, এবং রাওয়ালকোট হকসের কাছে হেরে রানার্সআপ হয়।  তথ্যসূত্র  বিষয়শ্রেণী:পাকিস্তানের ক্রিকেট দল বিষয়শ্রেণী:কাশ্মীর প্রিমিয়ার লিগ
২০১৬ কিশোরগঞ্জ মাদ্রাসাছাত্রী গণধর্ষণ দ্বারা ২০১৬ সালের ১৬ মার্চ বাংলাদেশের নীলফামারী জেলার কিশোরগঞ্জে সংঘটিত এক মাদ্রাসাছাত্রীর গণধর্ষণের ঘটনাকে নির্দেশ করা হয়।   ঘটনা   ২০১৬ সালের ১৬ মার্চ বিকাল আনুমানিক ৫টার দিকে মাদ্রাসা থেকে বাড়ি ফেরার পথে একটি দাখির মাদ্রাসার নবম শ্রেণির এক ছাত্রীকে পরিচিত পিকআপ ভ্যানচালক মারুফুল ইসলাম (৩০) বাড়ি পৌঁছে দেওয়ার কথা বলে গাড়িতে করে কিশোরগঞ্জ উপজেলার অবিলের বাজার এলাকায় নিয়ে যায়। পরে পিকআপে থাকা আরও দুই যুবকসহ সে মেয়েটিকে গণধর্ষণ করে অচেতন অবস্থায় ফেলে রেখে যায়। সংজ্ঞা ফিরলে মেয়েটি বাজারের পাশের একটি বাড়িতে আশ্রয় নেয় এবং ওই বাড়ির লোকজন তাকে রংপুর মেডিকেল কলেজ হাসপাতালে নিয়ে যায়।   মামলা   এ ঘটনায় কোনো মামলা দায়ের করা হয় নি।   আরও দেখুন    তথ্যসূত্র   বিষয়শ্রেণী:বাংলাদেশে ধর্ষণ বিষয়শ্রেণী:২০১৬-এ বাংলাদেশ
thumb|right|300px|মায়ামি বন্দরটি মার্কিন যুক্তরাষ্ট্রে ব্যস্ততম কনটেইনার বন্দরসমূহের মধ্যে একটি। মায়ামি বন্দরের গভীরভাবে পলি উত্তোলন প্রকল্প বা পোর্টমিয়ামি ডিপ ড্রেজ প্রজেক্টটি এমন একটি প্রকল্প ছিল, যা নতুন, বৃহত্তর পণ্যবাহী জাহাজসমূহকে বন্দরে প্রবেশের অনুমতি দেওয়ার জন্য পলি উত্তোলন বা ড্রেজিং করে উপসাগরটিকে মায়ামি বন্দর পর্যন্ত প্রসারিত করে। এই প্রকল্পটি ২০১৬ সালে সম্পূর্ণ হওয়া "নিউ পানাম্যাক্স" প্রকল্পের সাথে সম্পর্কিত ছিল, যা পানামা খালের একটি বড় সম্প্রসারণের সাথে জড়িত ছিল। নতুন সুপার পোস্ট পানাম্যাক্স অতিবৃহৎ জাহাজসমূহকে   প্রবেশের অনুমতি দেওয়ার জন্য বন্দরের গভীরতা পলি উত্তোলনের মাধ্যমে ৪২ ফুটhttp://www.miamiherald.com/2010/08/21/1785682/port-of-miami-puts-rail-project.html   থেকে ৫০ ফুট পর্যন্ত বৃদ্ধি করা হয়। এই প্রকল্পটি মায়ামি বন্দর সুড়ঙ্গ প্রকল্পের সাথেও যুক্ত ছিল, যা ২০১৪ সালে সম্পূর্ণ হয়। সুড়ঙ্গটি ডাউনটাউন মায়ামিকে বাইপাস করতে সহায়তা করে, যার ফলে বন্দরের যানবাহন পরিচালনার ক্ষমতা দ্বিগুণ হয়। এই প্রকল্পসমূহ নিউইয়র্ক, নরফোক এবং বাল্টিমোরের বন্দরসমূহ পূর্বেই সম্পূর্ণ হয়। গভীরভাবে পলি উত্তোলন ও বন্দর সুবিধার পাশাপাশি দুটি নতুন বড় গ্যান্ট্রি ক্রেন সংযোজনের ফলে মায়ামি বন্দরটি বিশ্বের পরবর্তী বৃহত্তম কন্টেইনারবাহী মের্স্ক ট্রিপল ই-শ্রেণির ধারক জাহাজসমূহ ধারণে সক্ষম হয়ে ওঠে, যার ড্রাফ ৪৮ ফুট (১৫ মি) ও প্রস্থতা প্রায় ২০০ ফুট (৬১ মিটার)।   আরও দেখুন   মায়ামি বন্দর সুড়ঙ্গ  নতুন পানাম্যাক্স  রিক স্কট  তথ্যসূত্র  বিষয়শ্রেণী:মায়ামি বন্দর
এটি বারমুডা ট্রায়াঙ্গেল-এ ঘটা দুর্ঘটনাসমূহের তালিকা।   আকাশপথের দুর্ঘটনাসমূহ   ১৯৪৫: জুলাই ১০, টমাস আর্থার গার্নার, এএমএম৩, ইউএসএন, ১১ জন অন্য সদস্যসহ বারমুডা ট্রায়াঙ্গালে হারিয়ে যান। তারা ৯ জুলাই ১৯৪৫ তারিখ ৭:০৭ মিনিটে ব্যানানা রিভারের নাভাল এয়ার স্টেশন থেকে রওনা দেন। তাদের সর্বশেষ অবস্থান জানা যায় ১০ জুলাই ১৯৪৫ রাত ১:১৬-এ। কিন্তু তারপরে তাদের আর কোনো সন্ধান পাওয়া যায়নি।  ১৯৪৫: ডিসেম্বর ৫, ফ্লাইট ১৯ ১৪ জন লোকসহ হাড়িয়ে যায় এবং একই দিনে ১৩ জন লোকসহ ফ্লাইট ১৯কে খুজতে গিয়ে পিবিএম মেরিনার হাড়িয়ে যায়।  ১৯৪৮: জানুয়ারি ৩০, আভ্রো টুডোর জি-এএইচএনটি স্টার টাইগার ৬জন সদস্য ও ২৫ জন যাত্রীসহ হারিয়ে যায়।জি-এএইচএনপি  ১৯৪৮:ডিসেম্বর ২৮, ডগলাস ডিসি-৩ এনসিং৬০০২ তিনজন সদস্য ও ৩৬জন যাত্রীসহ হারিয়ে যায়।এনসি১৬০০২  ১৯৪৯: জানুয়ারি ১৭, আভ্রো টুডোর জি-এজিআরই স্টার এরিয়েল সাতজন সদস্য ও ১৩জন যাত্রীসহ কিন্ডলে ফিল্ড, বারমুডা থেকে জ্যামাইকার দিকে রওনা দেওয়ার পরে হারিয়ে যায়।জি-এজিআরই  ১৯৫৬: নভেম্বর ৯, মার্টিন মার্লিন ১০জন সদস্যসহ বারমুডা থেকে রওনা দিয়ে হারিয়ে যায়।  ১৯৬২: জানুয়ারি ৮, একটি ইউএসএএফ কেবি-৫০ ৫১-০৪৬৫ হারিয়ে যায়। ASN Aircraft accident 08-Jan-1962 Boeing KB-50k superfortress 51-0465   সমুদ্রে ঘটা দুর্ঘটনাসমূহ   ১৮১৪: ইউএসএস ওয়াসপ ১৪০জন লোকসহ হারিয়ে যায়।Berlitz, Charles, and J. Manson Valentine. Without a Trace. Garden City, N.Y.: Doubleday, 1977. Print.  ১৮২৪: ইউএসএস ওয়াইল্ড ক্যাট কিউবা থেকে টম্পকিন্স আইল্যান্ড এর দিকে যাওয়ার সময় ১৪জন লোকসহ হারিয়ে যায়।   স্থলে ঘটা দুর্ঘটনাসমূহ   ১৯৬৯: গ্রেট আইজ্যাক লাইটহাউস (বিমিনি, বাহামাস)- এর দুইজন কিপার হারিয়ে যান এবং তাদের আর খুজে পাওয়া যায়নি।   তথ্যসূত্র    বহিঃসংযোগ   United States Coast Guard casualty reports  The Bermuda Triangle: A Selective Bibliography  বিষয়শ্রেণী:বারমুডা ট্রায়াঙ্গেল বিষয়শ্রেণী:আন্তর্জাতিক জলভাগ বিষয়শ্রেণী:সামুদ্রিক ঘটনাবলি বিষয়শ্রেণী:সামুদ্রিক লোকাচারবিদ্যা
ভক্তি প্রজ্ঞান কেশব গোস্বামী মহারাজ (৯ ফেব্রুয়ারি ১৮৯৮ - ৬ অক্টোবর ১৯৬৮) ভক্তিসিদ্ধান্ত সরস্বতী ঠাকুর প্রভুপাদের শিষ্য ও ১৯৪০ সালে কলকাতায় প্রতিষ্ঠিত ধর্মীয় প্রতিষ্ঠান শ্রী গৌড়ীয় বেদান্ত সমিতির প্রতিষ্ঠাতা ছিলেন। ব্রায়ান্ট ও একস্ট্রান্ড, 2004। পি। 131  ভক্তি প্রজ্ঞান কেশব মহারাজ অভয় চরণারবিন্দ ভক্তিবেদান্ত স্বামী প্রভুপাদের বন্ধু ছিলেন ও মথুরার মন্দিরে ১৯৫৯ সালের ১৭ সেপ্টেম্বর  সন্ন্যাস দেন ও তাকে ভক্তিবেদান্ত স্বামী নাম দেন। অনিল শুকলাল, দক্ষিণ আফ্রিকা, হরে কৃষ্ণ আন্দোলনের একজন সামাজিক-ধর্মীয় অধ্যয়ন p.28, 1986।The Gauḍīya Patrikā's journal of Bhaktiprajana Kesava has an account of the sannyasa initiation included a biographical sketch of Bhaktivedanta Swami, listing the major events of his life. The article concluded: "Bhaktivedanta Swami at the Śrī Keśavajī Gaudiya Math accepted sannyāsa from the founder of the Vedānta Samiti, Bhaktiprajñāna Keśava Mahārāja. Seeing him accept his āśrama of renunciation, seeing this pastime for accepting the renounced order of life, we have attained great affection and enthusiasm."    নোট    তথ্যসূত্র                   বহিঃসংযোগ      বিষয়শ্রেণী:হিন্দু আন্দোলন ও সংগঠন বিষয়শ্রেণী:১৯৬৮-এ মৃত্যু বিষয়শ্রেণী:১৮৯৮-এ জন্ম বিষয়শ্রেণী:বৈষ্ণবধর্ম বিষয়শ্রেণী:গৌড়ীয় বৈষ্ণববাদ বিষয়শ্রেণী:ভারতীয় হিন্দু ধর্মীয় গুরু বিষয়শ্রেণী:বাঙালি হিন্দু সাধু বিষয়শ্রেণী:২০শ শতাব্দীর হিন্দু ধর্মগুরু বিষয়শ্রেণী:গৌড়ীয় বৈষ্ণব গুরু বিষয়শ্রেণী:বাঙালি হিন্দু বিষয়শ্রেণী:বাঙালি দার্শনিক বিষয়শ্রেণী:২০শ শতাব্দীর বাঙালি বিষয়শ্রেণী:নদিয়া জেলার ব্যক্তি বিষয়শ্রেণী:পশ্চিমবঙ্গের পণ্ডিত
রোল্যান্ড ব্ল্যাক (; জন্ম: ২২ জুলাই, ১৯৭১) উত্তর আয়ারল্যান্ডের ডেরি এলাকায় জন্মগ্রহণকারী বিশিষ্ট আইরিশ আন্তর্জাতিক ক্রিকেট আম্পায়ার। ২০১৬ সালে আইসিসি সহযোগী ও অনুমোদিত আম্পায়ার তালিকায় অন্তর্ভুক্ত হন।   আম্পায়ার  ১৪ জুলাই, ২০১৬ তারিখে আয়ারল্যান্ড বনাম আফগানিস্তানের মধ্যকার একদিনের আন্তর্জাতিক খেলা পরিচালনার মাধ্যমে আম্পায়ার জীবনের সূত্রপাত ঘটে। মূলতঃ ১০ জুলাই আম্পায়ার হিসেবে তার অভিষেক হবার কথা ছিল। কিন্তু বৃষ্টির কারণে কোন বল মাঠে গড়ানো ছাড়াই খেলাটি পরিত্যক্ত ঘোষিত হয়। ৫ সেপ্টেম্বর, ২০১৬ তারিখে আয়ারল্যান্ড ও হংকংয়ের মধ্যকার টুয়েন্টি২০ আন্তর্জাতিকে আম্পায়ার হিসেবে অভিষিক্ত হন তিনি।   তথ্যসূত্র    আরও দেখুন   আম্পায়ার  ক্লেয়ার পোলোসাক  একদিনের আন্তর্জাতিক ক্রিকেট আম্পায়ারদের তালিকা  টুয়েন্টি২০ আন্তর্জাতিক ক্রিকেট আম্পায়ারদের তালিকা  বিষয়শ্রেণী:আইরিশ ক্রিকেট আম্পায়ার বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:আয়ারল্যান্ডের একদিনের আন্তর্জাতিক ক্রিকেট আম্পায়ার বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেট আম্পায়ার বিষয়শ্রেণী:ডেরির ক্রীড়াবিদ
জেমস পিটার ফকনার (; জন্ম: ২৯ এপ্রিল, ১৯৯০) তাসমানিয়া রাজ্যের লনসেস্টনে জন্মগ্রহণকারী অস্ট্রেলিয়ার ক্রিকেটার। নিজ রাজ্য দল তাসমানিয়ার পক্ষে খেলে থাকেন ছয় ফুট এক ইঞ্চি উচ্চতার অধিকারী ও ফিনিশার নামের পরিচিত জেমস ফকনার। অল-রাউন্ডার হিসেবে তিনি বামহাতি মিডিয়াম পেসার ও ডানহাতি ব্যাটসম্যানের ভূমিকায় মাঠে অবতীর্ণ হন। মাঝারি সারির ব্যাটসম্যান ও উদ্বোধনী বোলার হিসেবে অস্ট্রেলিয়া দলে গুরুত্বপূর্ণ অবদান রাখছেন।   প্রারম্ভিক জীবন  তাসমানিয়া দলের পক্ষে তার বাবা পিটার ফকনার প্রথম-শ্রেণীর ক্রিকেটে অংশগ্রহণ করেছিলেন।  ২০০৭ সালে অস্ট্রেলিয়ান ক্রিকেট একাডেমির উন্নয়ন দলে খেলেন ও ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে অন্তর্ভুক্ত হন। ২০১০-১১ মৌসুমে শেফিল্ড শিল্ডে ৩০ রান গড়ে ৩০০ রান ও ১৭.২২ রান গড়ে ৩৬ উইকেট লাভ করেন ফকনার।Most Wickets. Retrieved 21 March 2011. ২০১২ মৌসুমে তিনি তাসমানিয়া অনূর্ধ্ব-১৭ দলের অধিনায়কত্ব পালন করেন।  ২০১২-১৩ মৌসুমের শেফিল্ড শিল্ডের চূড়ান্ত খেলায় ম্যান অব দ্য ম্যাচ নির্বাচিত হন ও দলকে তৃতীয়বারের মতো শিরোপা বিজয়ে সহায়তা করেন।   ক্রীড়া জীবন  ১ ফেব্রুয়ারি, ২০১২ তারিখে ভারতীয় দলের বিপক্ষে টুয়েন্টি২০ আন্তর্জাতিকের মাধ্যমে আন্তর্জাতিক ক্রিকেটে অস্ট্রেলিয়ার পক্ষে অভিষেক ঘটে তার। ২০১৩ সালে অস্ট্রেলিয়া ক্রিকেট দলের অন্যতম সদস্যরূপে ইংল্যান্ড সফরে যান। ২১ আগস্ট, ২০১৩ তারিখে ওভালে অনুষ্ঠিত ৫ম টেস্টে ইংল্যান্ড দলের বিপক্ষে তার অভিষেক ঘটে। অস্ট্রেলীয় নির্বাচক জন ইনভারেরিটি ফকনারকে কোন কিছু করে দেখাতে পারে বলে আখ্যায়িত করেন। অন্যদিকে অস্ট্রেলীয় অধিনায়ক মাইকেল ক্লার্ক ফকনারের কিছু দুর্বলতা তুলে ধরেন যার ফলে তিনি পূর্বের টেস্টগুলোয় অন্তর্ভুক্ত হতে পারেননি।   তথ্যসূত্র    আরও দেখুন   জন হেস্টিংস  ভিক্টোরিয়া ক্রিকেট দল  অস্ট্রেলিয়া জাতীয় ক্রিকেট দল  ২০১৬ আইসিসি বিশ্ব টুয়েন্টি২০  একদিনের আন্তর্জাতিক ক্রিকেটে হ্যাট্রিকের তালিকা  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:একদিনের আন্তর্জাতিকে হ্যাট্রিক লাভকারী বিষয়শ্রেণী:২০১৫ ক্রিকেট বিশ্বকাপের ক্রিকেটার‎ বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:পাঞ্জাব কিংসের ক্রিকেটার‎ বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:পুণে ওয়ারিয়র্স ইন্ডিয়ার ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:গুজরাত লায়ন্সের ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
right|160px জে. পি. মরগান (জন পিয়ারপন্ট মরগান সিনিয়র) (এপ্রিল ১৭, ১৮৩৭ - মার্চ ৩১, ১৯১৩) একজন আমেরিকান পুঁজিপতি এবং ব্যাংকার ছিলেন যিনি গিলডেড যুগে ওয়াল স্ট্রিট এ কর্পোরেট পুঁজিদের মাঝে আধিপত্য বিস্তার করেছিলেন। জে পি মরগান অ্যান্ড কোং এর মত ব্যাংকিং প্রতিষ্ঠানের প্রধান হিসাবে, তিনি ১৯ শতকের শেষের দিকে এবং ২০ শতকের গোড়ার দিকে শিল্প একীভূতকরণে কেন্দ্রীয় ভূমিকা পালন করেছিলেন। ১৮৯২ সালে, মরগ্যান এডিসন জেনারেল ইলেক্ট্রিক এবং থমসন-হাউস্টন ইলেকট্রিক কোম্পানির সংযুক্ত করে গঠন করেন জেনারেল ইলেক্ট্রিক । তিনি ইউনাইটেট স্ট্যাটস স্টীল কর্পোরেশন, ইন্টারন্যাশনাল হারভেস্টার এবং এটিএন্ডটি গঠনে গুরুত্বপূর্ণ ভূমিকা পালন করেছিলেন। বিংশ শতাব্দীর গোড়ার দিকে মরগানের ক্যারিয়ারের উচ্চতায়, তিনি এবং তার অংশীদারদের অনেক বড় কর্পোরেশনে আর্থিক বিনিয়োগ ছিল এবং দেশের উচ্চ ফিনান্স এবং মার্কিন যুক্তরাষ্ট্রের কংগ্রেস সদস্যদের উপর উল্লেখযোগ্য প্রভাব ছিল। তিনি ১৯০৭ সালে আতঙ্ক সৃষ্টি করে এমন ব্যাংকিং জোটকে থামিয়ে দিয়েছিলেন। তিনি প্রগতিশীল যুগের শীর্ষস্থানীয় অর্থ যোগানদাতা ছিলেন এবং দক্ষতা ও আধুনিকায়নের প্রতি তার উত্সর্গ আমেরিকান ব্যবসায়ীদেরকে সহায়তা করেছিল। অ্যাড্রিয়ান ওয়াল্ড্রিজ মরগানকে আমেরিকার "সর্বশ্রেষ্ঠ ব্যাংকার" হিসাবে চিহ্নিত করেছিলেন। বাকি অংশ পড়ুন...
অনলিফ্যানস, লন্ডনে অবস্থিত একটি সামগ্রীর সাবস্ক্রিপশন পরিষেবা প্রদানকারী ওয়েবসাইট।  এই ওয়েবসাইটের "ফ্যানস" বা ভক্তরা সাবস্ক্রাইব করে, আর এ থেকে সামগ্রী নির্মাতারা অর্থ উপার্জন করতে পারে।  এই পদ্ধতি প্রাপ্তবয়স্ক বিনোদন শিল্পে জনপ্রিয়, তবে শারীরিক ফিটনেস বিশেষজ্ঞ এবং সংগীতজ্ঞদের মতো অন্যান্য ঘরানার সামগ্রী নির্মাতাদেরও জায়গা রয়েছে।  এটি সামগ্রী নির্মাতাদেরকে তাদের ভক্তদের কাছ থেকে মাসিক ভিত্তিতে সরাসরি তহবিলের পাশাপাশি টিপস এবং পে পার ভিউ (পিপিভি) প্রক্রিয়ায় অর্থ পেতে সহায়তা করে।    ইতিহাস  সামাজিক মিডিয়া অভিনয়শিল্পীদের জন্য একটি ওয়েবসাইট হিসাবে অনলিফ্যানস চালু হয়েছিল ২০১৬ সালে।  এটি তার ভক্তদের ভিডিও ক্লিপ এবং ছবি দেখার জন্য একটি মাসিক ফিতে সাবস্ক্রাইব করার অনুমতি দেয়। মূল সংস্থা ফেনিক্স ইন্টারন্যাশনাল লিমিটেড সম্পর্কে খুব কমই জানা যায়।   অক্টোবর ২০১৮ সালে, লিওনিড র‌্যাডভিনস্কি, মাইফ্রিক্যামস-এর মালিক, মূল কোম্পানি ফেনিক্স ইন্টারন্যাশনাল লিমিটেডের প্রায় ৭৫% মালিকানা নিয়ে এর উল্লেখযোগ্য নিয়ন্ত্রণের ব্যক্তি হয়ে ওঠেন। তিনি নভেম্বর ২০১৮ সালে এর পরিচালক হন।   মে মাসের শেষের দিকে, অনলিফ্যানস অ্যাকাউন্ট যাচাইকরণের প্রক্রিয়ায় একটি অতিরিক্ত সুরক্ষার ব্যবস্থা চালু করে যাতে কোনও নির্মাতাকে তাদের আইডিতে একটি সেলফি সরবরাহ করতে হবে যাতে প্রমাণিত হয় যে সেই অ্যাকাউন্টের মালিক।    ব্যবহার  পর্নোগ্রাফি অনুমোদিত। প্রকৃতপক্ষে, ওয়েবসাইটটি মূলত পর্নোগ্রাফিক মডেলদের দ্বারা ব্যবহৃত হয়, অপেশাদার এবং পেশাদার উভয়ই, তবে এতে রন্ধনশিল্পী, ফিটনেস উৎসাহী এবং সংগীতজ্ঞদের বাজারও রয়েছে।    তথ্যসূত্র    বহিঃসংযোগ   প্রাতিষ্ঠানিক ওয়েবসাইট - onlyfans.com  বিষয়শ্রেণী:ব্রিটিশ ইরোটিকা এবং পর্নোগ্রাফি ওয়েবসাইট বিষয়শ্রেণী:লন্ডন ভিত্তিক কোম্পানি বিষয়শ্রেণী:ভিডিও হোস্টিং বিষয়শ্রেণী:সামাজিক যোগাযোগ মাধ্যম কোম্পানি
জালাল-আবাদ (ঝালাল-আবাদ, জালাল-আবাত, জালালাবাত নামেও উচ্চারণ করা হয়; , কালাল-আবাত/জালাল-আবাত, جالال-ابات) হল কিরগিজস্তানের দক্ষিণ পশ্চিমাঞ্চলের জালাল-আবাদ প্রদেশের প্রশাসনিক এবং অর্থনৈতিক অঞ্চল। এর আয়তন  এবং ২০০৯ সালে এখানে ৯৭,১৭২ মানুষ বসবাস করত। এটি বাবাশ আতা পর্বতের পাদদেশে এবং ফেরগানা উপত্যকা ও কোগার্ট নদী উপতক্যতার উত্তর-পূর্বাঞ্চলের শেষের দিকে অবস্থিত। জালাল-আবাদ উজবেকিস্তান সীমান্তের একদম কাছেই অবস্থিত।  কিছু তথ্য জালাল-আবাদ এর আশপাশের খনিজ পানির ঝরনার জন্য বিখ্যাত। আযরেটি-আয়ুপ-পয়গম্বর নামে খনিজ পানির ঝরনাটি এর কাছেই অবস্থিত। অনেকেই বিশ্বাস করে এর পানি কুষ্ঠরোগ ভালো করতে পারে। সোভিয়েত আমলে অনেক হাসপাতাল নানা রোগ-ব্যাধিতে আক্রান্ত পানিবাহিত রোগের চিকিৎসা প্রদান করত। জালাল-আবাদের খনিজ পানি বোতলে ভর্তি করে সারাদেশে এমনকি বিদেশেও সরবরাহ করা হয়।   ইতিহাস  কিরগিজস্তানের মধ্য দিয়ে রেশম পথের অনেক রাস্তা অতিক্রম করেছে। এর মধ্যে একটি রাস্তা জালাল-আবাদের ওপর দিয়েও গেছে। এই অঞ্চলটি হাজার হাজার বছর ধরে পর্যটকদের আকর্ষণ করে আসছে। যদিও এখন খুব একটা বেশি প্রত্নতাত্ত্বিক নিদর্শন অবশিষ্ট নেই। তবে দূরবর্তী এলাকাগুলোতে কিছু কিছু নিদর্শন এখনো পাওয়া যায়; যেমন সাইমালু তাশ এবং ছাতকাল উপত্যকা। এইসব এলাকায় অনেক পর্যটক, ব্যবসায়ী, ভ্রমণপিপাসু মানুষ, সন্ন্যাসীর (নানা তীর্থস্থানে) সমাগম হয়। অসুস্থ মানুষেরা আয়ুব তাউ পাহাড়ের ঝরনায় আরোগ্য লাভের আশায় আসে। যা শহর থেকে ৩ কিলোমিটার দূরে এবং সমুদ্রপৃষ্ঠ থেকে ৭০০ মিটার উঁচুতে অবস্থিত।  একটি কিংবদন্তি প্রচলিত আছে যে আযরেটি-আয়ুপ-পয়গম্বর ঝরনাটির পানি কুষ্ঠরোগ ভালো করতে পারে। কিংবদন্তি অনুযায়ী খনিজ পানির ঝরনাটি কাছে একটি কবর, মসজিদ এবং খানের প্রাসাদ ছিল।  "আবাদ" হল একটি ফরাসি প্রত্যয়, যেটি নানা ফরাসী সমাজভুক্ত শহরের নামের শেষে যুক্ত করা হয়। এটি দ্বারা একজন ব্যক্তিকে নির্দেশ করা হয় যিনি একটি শহর, জনপদ বা কোন স্থানে বসতি গড়ে তুলেছেন। বলা হয়ে থাকে, জালাল আদ দীন নামে একজন ব্যক্তি এই অঞ্চলে বসবাস করতেন। তিনি ভ্রমণপিপাসু মানুষদের বা দূর থেকে পবিত্র পাহাড়ি ঝরনা দেখতে আসা মানুষদের থাকার ব্যবস্থা করে দিতেন। জালাল আদ দীনের নামানুসারেই এই অঞ্চলের নাম হয় জালাল-আবাদ।  ১৯ শতকের প্রথমদিকে এখানে কোকান্দ দুর্গ তৈরি করা হয় এবং এটিকে কেন্দ্র করে একটি জনবসতি গড়ে ওঠে। এই মানুষগুলো মূলত কৃষিকাজ, ব্যবসা এবং দূর থেকে খনিজ পানির ঝরনা দেখতে আসা মানুষদের সেবা করত। ১৮৭০-এর দশকে, রুশরা এই অঞ্চলে আসে। তারা একটি গ্যারিশন শহর এবং একটি সামরিক হাসপাতাল গড়ে তোলে।  জলবায়ু জালাল-আবাদের জলবায়ু গরম (শুষ্ক-গ্রীষ্মকালীন মহাদেশীয়)। এখানে গ্রীষ্মের চেয়ে শীতকালে বেশি বৃষ্টিপাত হয়। জালাল-আবাদের বার্ষিক গড় তাপমাত্রা হল । বাৎসরিক  বৃষ্টিপাত হয়।  আরও দেখুন   তথ্যসূত্র   বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:জালাল-আবাদ অঞ্চলের জনবহুল স্থান
শিঙ্গি মাসাকাদজা বা শিঙ্গিরাই উইনস্টন মাসাকাদজা (; জন্ম: ৪ সেপ্টেম্বর, ১৯৮৬) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। তার ডাক নাম শিঙ্গি। জিম্বাবুয়ে ক্রিকেট দলের বর্তমান সদস্য হ্যামিল্টন মাসাকাদজা তার ভাই।cricinfo, biography of Hamilton Masakadza, retrieved: 11 May, 2013 মাঝারি সারির ব্যাটসম্যান ও পেস বোলার হিসেবে শিঙ্গি ক্রিকেটে অংশগ্রহণ করে থাকেন। ইস্টার্নসের পক্ষ হয়ে প্রথম-শ্রেণীর ক্রিকেটে অভিষিক্ত হন ২০০৮ সালে। ২০১০ সালে জাতীয় দলের সদস্য হিসেবে তুলনামূলকভাবে শক্তিশালী ওয়েস্ট ইন্ডিজের বিপক্ষে ডাক পান। পূর্বে তিনি পেশাদার ফুটবলার ছিলেন। জিম্বাবুয়ের অন্যতম জনপ্রিয় ডায়নামোজের পক্ষ হয়ে ফুটবল খেলতেন তিনি।http://www.espncricinfo.com/zimbabwe-v-bangladesh-2013/content/current/story/631614.html   খেলোয়াড়ী জীবন  প্রভিডেন্সে অনুষ্ঠিত একদিনের আন্তর্জাতিক ক্রিকেটের মাধ্যমে তার অভিষেক ঘটে। জিম্বাবুয়ে লড়াই করার মতো ২৫৬/৫ রান তোলে। শিঙ্গিরাইয়ের উপর চূড়ান্ত ওভার করার দায়িত্ব পড়ে। শেষ ওভারে তিনি দুই উইকেট সংগ্রহ করে ওয়েস্ট ইন্ডিজের বিপক্ষে নাটকীয়ভাবে দলকে ২ রানের ব্যবধানে বিজয়লাভে সক্ষমতা দেখান। শিবনারায়ণ চন্দরপল, ডোয়েন স্মিথ এবং সুলেইমান বেন তার শিকারে পরিণত হয়েছিলেন। এরপর তিনি আগস্ট, ২০১০ সালে আয়ারল্যান্ডের বিপক্ষে নামেন।http://www.cricinfo.com/zimbabwe/content/story/477629.html খেলায় তিনি ৪৬* রানে অপরাজিত থাকলে জিম্বাবুয়ে খেলায় পরাজিত হয়। কিন্তু সিরিজে তারা ২-১ ব্যবধানে জয়ী হয়েছিল। ঐ খেলায় চার্লস কভেন্ট্রি’র পরিবর্তে তিনি মাঠে নেমেছিলেন।  এরপর তিনি ধারাবাহিকভাবে দলের হয়ে খেলেন। দক্ষিণ আফ্রিকার বিপক্ষে দু’টি টি২০ খেলায় অংশগ্রহণের জন্য ডাক পান। এড রেইন্সফোর্ডের বোলিং বিপর্যয়ের ফলে তিনি দ্বিতীয় খেলায় অন্তর্ভুক্ত হন। ঐ খেলায় ডেভিড মিলার এবং রবিন পিটারসনকে আউট করেন। ঐ খেলায় ডেল স্টেইন, জ্যাক ক্যালিস এবং মরনে মরকেল খেলেননি।http://www.cricinfo.com/south-africa-v-zimbabwe-2010/engine/current/match/463142.html একদিনের সিরিজের প্রথম খেলায় গ্রেইম স্মিথ, কলিন ইনগ্রাম, আলবি মরকেল এবং ডেভিড মিলারের উইকেট লাভ করেছিলেন তিনি।  ২০১১ সালের বিশ্বকাপ ক্রিকেটে জিম্বাবুয়ে দলের অন্যতম সদস্য ছিলেন মাসাকাদজা। তিনি একটিমাত্র খেলায় অংশগ্রহণ করেন পাকিস্তানের বিপক্ষে, যাতে তার দল সাত উইকেটের ব্যবধানে পরাজিত হয়েছিল।   তথ্যসূত্র    আরও দেখুন   এলটন চিগুম্বুরা  ওয়েলিংটন মাসাকাদজা  জিম্বাবুয়ে জাতীয় ক্রিকেট দল  ২০১৩ বাংলাদেশ ক্রিকেট দলের জিম্বাবুয়ে সফর   বহিঃসংযোগ   Player Profile: Shingirai Masakadza from Cricinfo  Shingirai Masakadza at Cricket Archive  বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:মাউন্টেনিয়ার্সের ক্রিকেটার বিষয়শ্রেণী:হারারে থেকে আগত ক্রিকেটার
কিওরি পেক্রা উও ()২০২৩ সালের বাংলাদেশী ম্রো চলচ্চিত্র।  এটি পরিচালনা করেছেন এস কে শুভ সাদিক। সাইয়িদ শাহজাদা আল করীম এবং এস কে শুভ সাদিক যৌথভাবে চলচ্চিত্রটির চিত্রনাট্য রচনা করেছেন। সাহারা বানু ডলি এবং বাইজিদ খান যৌথভাবে ছবিটি প্রযোজনা করেছেন। চলচ্চিত্রটির মুখ্য ভূমিকায় অভিনয় করেছেন  চামলেং ম্রো,রেং মং ম্রো,জয়দেব রোয়াজা,জয়িতা মহালানবিশ ছাড়াও পার্শ্ব চরিত্র সমূহে অভিনয় করেছেন  সাফওয়ান মাহমুদ,এলি প্রু প্রমুখ।  কিওরি পেক্রা উও হচ্ছে ম্রো ভাষার প্রথম বাংলাদেশী চলচ্চিত্র ।   তথ্যসূত্র  বহিঃসংযোগ   বিষয়শ্রেণী:২০২৩-এর চলচ্চিত্র বিষয়শ্রেণী:বাংলাদেশী চলচ্চিত্র